‎ณ จุดนี้ของการสืบสวน
‎มันมีสัญญาณว่ายังมีอะไรรอให้ค้นหาอีกมาก
‎แล้วจู่ๆ ก็มีข้อความเข้ามาในกล่องจดหมายผม
‎ลิงค์ไปที่โฟลเดอร์ที่เต็มไปด้วย… พูดจริงๆ เลย
‎รูปภาพ 666 รูป
‎ในนั้นมีรูปที่แชดกับลอรี่แต่งงานกัน
‎พอผมเห็นแชดกับลอรี่ในชุดขาวล้วน
‎เต้นรำด้วยกันบนชายหาดหลังจากที่แทมมี่เพิ่งเสีย
‎ผมนี่อึ้งไปเลย
‎ลอรี่มีแหวนมาลาไคต์สีเขียว
‎เรารู้ได้จากคำสั่งซื้อในอเมซอน ‎ว่าลอรี่สั่งแหวนมาลาไคต์มา
‎ในตอนที่แทมมี่ยังมีชีวิตอยู่
‎พอมีการปล่อยภาพพวกนี้ออกมา ‎มันเป็นที่ฮือฮามาก
‎ลอรี่ แวลโลว์และแชด เดย์เบลล์ ‎แต่งงานกันที่หาดบนเกาะคาไว
‎เพียง 13 วันหลังพิธีศพของแทมมี่ ‎ภรรยาคนแรกของแชด
‎ใจเสียเลยครับ
‎ที่ได้เห็นสองคนนั้นด้วยกันบนเกาะคาไวนี้เอง
‎แถมไม่มีร่องรอยของเด็กๆ
‎ไทลี่อายุ 16 เจเจเจ็ดขวบ
‎พวกเขาอยู่ไหน
‎ทำไมไม่มีเด็กๆ อยู่ด้านหลังคุณ
‎ผมเริ่มฝันถี่มากๆ
‎ผมว่าผมฝันถึงไทลี่ เจเจ
‎ชาลส์ แม่ผม ไม่ก็แชด ทุกคืนเลย
‎ทุกครั้งที่ผมตื่นขึ้นมา
‎ผมจะมีความรู้สึกลึกๆ ในท้อง ในจิตวิญญาณ
‎มันมีบางอย่างผิดปกติ
‎แต่น้องผมต้องปลอดภัยอยู่แล้ว
‎อ้าว ไงจ๊ะ
‎แม่ผมใช้เวลาทั้งชีวิตปกป้องเด็กอย่างพวกเรา
‎ผมมีความคิดตีกันในหัว ‎"พวกเขายังมีชีวิตอยู่รึเปล่าเหอะ"
‎ผมแบบ "ไม่มีทางหรอก ตายไปแล้วแน่ๆ"
‎จะยังรอดอยู่ได้ยังไง
‎(ซีรีส์สารคดีจาก NETFLIX )
‎(เมืองเร็กซ์เบิร์ก ‎รัฐไอดาโฮ)
‎ผมนั่งอยู่ในห้องพิจารณาคดี
‎รู้สึกเหมือนเป็นหนังเลย เหมือนไม่ใช่ชีวิตจริง
‎แม่เดินเข้ามาเหมือนเป็นตัวละครตัวหนึ่ง
‎เธอแต่ง… แต่งหน้าแบบแปลกๆ ดูเหมือนเธอ…
‎ไม่รู้สิ แค่ละเลงสี
‎แล้วเธอสวมชุดจั๊มป์สูท เป็นตัวร้ายชัดๆ
‎เธอมองไปที่แบรนดอน เคย์ กับแลร์รี่ แล้วยิ้มให้
‎ทำทำไม ผมยังคิดอยู่เลยว่าแม่ทำอะไรเนี่ย
‎คือผมอยากแผดเสียงออกมาเลยว่า ‎แม่กำลังทำอะไรของแม่
‎ตั้งแต่ฤดูร้อนปีก่อน รูปแบบชีวิตของจำเลยนั้น
‎ชัดเจนและน่าตกใจ
‎เธอมีส่วนเกี่ยวข้องกับ
‎การเสียชีวิตน่าสงสัยที่ยังสรุปไม่ได้สามคดี
‎และถือเป็นเรื่องน่าวิตกของรัฐ
‎ปัจจัยที่ส่งผลมากที่สุดคือเด็กเหล่านี้ยังคงสาบสูญ
‎แต่จำเลยปฏิเสธที่จะให้การช่วยเหลือใดๆ ‎ในการค้นหาโดยสิ้นเชิง
‎แม้แต่ก่อนที่จะมีการฟ้องร้อง
‎ด้วยเหตุนั้น อัตราประกันตัว ‎จึงถูกตั้งไว้ที่หนึ่งล้านเหรียญ
‎เราจะพักการพิจารณาเท่านี้
‎ขอให้ทุกคนยืนขึ้น
‎ผมนั่งหัวโด่พยายามเรียกร้องความสนใจ
‎ผมอยากให้เธอรู้ว่าผมก็มาด้วย
‎ผมจำได้เลยว่าเธอดูผูกพันกับเขา ‎การที่เธอมองเขา
‎ผมจำสายตาที่เธอมองเขาได้
‎คือแม่มองเขาเหมือนว่ามันมีอะไรสักอย่าง
‎ไหนบอกไม่รู้จักกันไง
‎เอาเวลาที่ไหนมาทำใจให้สบาย
‎ในสถานการณ์แย่ๆ ได้ ‎แค่มองหมอนั่นแล้วก็สบายใจงั้นเหรอ
‎แล้วเธอก็เดินผ่านผมไป
‎นั่นคือตอนที่ผมยืนขึ้นแล้วมองเขา ‎ผมจ้องเขาเขม็ง
‎ผมนี่อยากเข้าไปต่อยหน้าชะมัด
‎ผมมองเขา ท่าทางเขาดูกลัว
‎ผมเห็นเขาหงอ
‎ผมรู้เลยว่านายนี่มีพิรุธ
‎เด็กๆ อยู่ไหน แชด
‎เด็กอยู่ที่ไหน
‎เด็กอยู่ไหน
‎คุณเคยบอกว่าเด็กๆ โอเค ตอนนี้กล้าพูดไหม
‎นี่แชด เด็กๆ อยู่ที่ไหน
‎แชด…
‎คืนนั้นผมโทรไปที่เรือนจำ
‎ผมเป็นลูกชายเธอ ผมแค่อยากคุยกับเธอ
‎แม่ก็รู้ว่าผมรักแม่
‎นี่เลยเป็นการคุยที่ผมลำบากใจที่สุด
‎ในชีวิตผมเลย
‎แม่ไม่ใช่แม่คนเดิมที่ผมเคยรู้จัก
‎ไม่ใช่คนที่เลี้ยงดูและให้ผมได้รู้จักพระเยซู
‎งั้นเหรอ
‎แน่ใจเหรอ
‎ผมหวังว่าแม่จะกลับใจ
‎หวนคืนสู่พระเจ้าเที่ยงแท้ ‎เพื่อจะได้กลับมาจากอะไรก็ตามที่แม่จมอยู่
‎ตลอดชีวิตผมเชื่อใจแม่เสมอมา
‎ผมไม่เคยคิดเลยว่าแม่จะทำอะไรแบบนี้
‎ลูกคิดว่าแม่ทำอะไร
‎จำได้ว่าครั้งหนึ่งเราคุยกัน
‎แม่เริ่มพูดขึ้นมาเรื่องอับราฮัมกับอิสอัค
‎อับราฮัมกับอิสอัค เรื่องทั้งหมด
‎มีอยู่ว่าพระเจ้าสั่งให้อับราฮัมบูชายัญลูกชาย
‎เขาพยายามยึดมั่นในศรัทธาของเขา
‎และวางใจว่าพระเจ้าทรงมีแผน
‎ตอนที่เขากำลังจะทำการบูชายัญลูกชาย ‎ยกมีดพร้อมจะลงมืออยู่แล้ว
‎พระเจ้าก็สั่งให้เขาหยุด
‎มันคือการลองใจเท่านั้น
‎ทำไมแม่ถึงพูดมันขึ้นมา
‎ทั้งที่รู้ว่าผมถามหาน้องๆ ทุกวัน
‎แต่เธอยืนยันกับผมเกือบทุกวัน
‎"ใช่ น้องๆ สบายดี ทุกอย่างจะเรียบร้อย"
‎มันเลยค่อยๆ รู้สึกมากขึ้น…
‎ว่าพอจะมีความหวัง
‎ฉันคิดว่าอาจมีโอกาสที่เด็กๆ จะอยู่อีกที่หนึ่ง
‎คิดว่าเธออาจเอาเด็กๆ ‎ไปฝากให้ใครสักคนดูแลให้สักพัก
‎เพราะครั้งแรกที่เธอโทรหาฉันจากเรือนจำ
‎เธอบอกว่า "เด็กๆ สบายดี"
‎เธอบอกว่า "แม่ก็รู้ว่าหนูเป็นแม่แบบไหน
‎หนูไม่มีวันทำร้ายเด็กๆ หรอก"
‎เธอพูดแบบนั้นน่ะค่ะ
‎เธอยังพูดอีกว่า ‎"พวกเขาอยู่ในที่ที่ปลอดภัยมากๆ"
‎ตอนนั้นฉันไม่คิดว่าเด็กๆ หายไป
‎ฉันคิดว่าลอรี่รู้ว่าพวกเขาอยู่ไหน
‎ฉันเลยรู้สึกว่ามันจำเป็น ‎ที่จะต้องบอกความจริงเกี่ยวกับครอบครัวเรา
‎สมาชิกในครอบครัวของหญิงที่กำลังเป็นประเด็น ‎ในคดีเด็กหายอันน่าจับตา
‎ออกมาปกป้องเธออย่างเปิดเผยเป็นครั้งแรก
‎ไม่มีทางที่เธอจะทำอะไรเด็กๆ ค่ะ ไม่มีทางเลย
‎ค่ะ เราคิดจริงๆ นะคะ ‎ว่าเธอไม่ได้ทำอะไรผิด เธอ…
‎ผมไม่แน่ใจจริงๆ ว่าทำไมยายกับน้า ‎ถึงอยากจะไปสัมภาษณ์อะไรพวกนั้น
‎ผมคิดว่าการพูดอะไรออกมาเป็นเรื่องโง่ด้วยซ้ำ
‎ไปให้ท้ายแม่ทำไม เห็นอยู่ว่ามันไม่ชอบมาพากล
‎ผมคิดว่ามันเป็นการตัดสินใจที่ผิด ‎ที่พยายามปกป้องเธอในตอนนั้น
‎ในฐานะแม่ ฉันเชื่อมั่นในตัวเธอ
‎ว่าเธอทำดีที่สุดในความคิดของเธอเพื่อเด็กๆ
‎ฉันแทบดูการสัมภาษณ์นั้นไม่ลง
‎ฉันรู้สึกว่ามันมีแต่การปฏิเสธ
‎พวกเขาแค่ไม่อยากแม้แต่ ‎จะมองความจริงว่าเด็กๆ หายไป
‎ฉันไม่เข้าใจว่ามันคือการปฏิเสธ ‎หรือจะควบคุมความเสียหายกันแน่
‎คิดว่าเธอเข้าลัทธิไหมครับ
‎- ไม่ ‎- ไม่ค่ะ ไม่ เราไม่คิด
‎ไม่คิดว่าแชดล้างสมองเธอเหรอครับ
‎ไม่ค่ะ
‎ไม่ เขาทำไม่ได้หรอก เป็นไปไม่ได้
‎แต่พวกเขาคิดถูก เราเองที่ผิด
‎ฉันไม่ควรพูดคำว่า "ฉันรู้" อีก ฉันไม่รู้อะไรเลย
‎ฉันแค่คิดว่า…
‎ใครจะรู้ว่าเรื่องมันจะยิ่งแย่
‎ฝ่ายสืบสวนได้ตรวจสอบบัญชีไอคลาวด์ของลอรี่
‎และพวกเขาพบภาพถ่าย ‎จากวันที่ 8 กันยายน ปี 2019
‎ภาพของเจเจ ไทลี่ และอเล็กซ์ ‎ที่อุทยานแห่งชาติเยลโลว์สโตน
‎ตอนนี้ทางเอฟบีไอ ‎และกรมตำรวจเร็กซ์เบิร์กกำลังขอให้
‎ผู้ที่เที่ยวชมอุทยานแห่งชาติเยลโลว์สโตน ‎ในวันที่ 8 กันยายน ปี 2019
‎ส่งรูปถ่ายหรือวิดีโอ ‎ที่อาจช่วยในการสืบสวนมาให้พวกเขา
‎ตำรวจมั่นใจว่าเด็กทั้งสอง ‎อยู่ที่เยลโลว์สโตนในวันนั้น
‎พร้อมด้วยลอรี่และอเล็กซ์ ค็อกซ์ พี่ชายของลอรี่
‎เท่าที่ทราบ นี่เป็นรูปถ่ายสุดท้ายของไทลี่ครับ
‎เอฟบีไอกล่าวว่าคนกลุ่มนี้ ‎เดินทางด้วยรถกระบะของอเล็กซ์ ค็อกซ์
‎อเล็กซ์ ค็อกซ์ถูกเชื่อมโยงกับการตาย ‎ของชาลส์ แวลโลว์, แทมมี่ เดย์เบลล์…
‎แต่เมื่ออเล็กซ์เสียชีวิต
‎จิ๊กซอว์ชิ้นสำคัญจึงหายไป
‎แต่เอฟบีไอมีโทรศัพท์ของเขา
‎พวกเขาใช้ข้อมูลโทรศัพท์มือถือและสัญญาณจีพีเอส
‎ตามรอยเขาไปถึงที่ดินของแชด เดย์เบลล์ ‎ในเดือนกันยายน
‎จังหวะที่เจเจและไทลี่หายไป
‎ในวันที่ 9 โทรศัพท์ของอเล็กซ์ระบุว่า ‎เขาอยู่ที่สวนหลังบ้านเป็นเวลาสองชั่วโมงครึ่ง
‎เอฟบีไอยังมีโทรศัพท์ของแทมมี่อีกด้วย
‎พวกเขาเลยเห็นว่าหลังจากอเล็กซ์ ‎ออกไปจากที่พักของเดย์เบลล์ได้ 14 นาที
‎แชดก็ส่งข้อความหาแทมมี่
‎(ที่อยู่ข้างหลุมก่อไฟก่อนที่พายุจะทำมันเปียกหมด)
‎ในที่สุด วันที่ 9 มิถุนายน ปี 2020
‎ผู้บังคับใช้กฎหมายก็ได้มุ่งหน้า ‎ไปยังที่พักของเดย์เบลล์อีกครั้ง
‎สำหรับคนที่เพิ่งเปิดมาชมนะครับ
‎อีกประมาณหนึ่งนาที ‎เราจะถึงบ้านของแชด เดย์เบลล์
‎และเรา… ตำรวจกำลังจะเข้าค้นตามหมาย
‎ตำรวจเร็กซ์เบิร์ก สำนักงานตำรวจเขตฟรีมอนท์ ‎เอฟบีไอ มากันหมดเลยครับ
‎นี่คือสิ่งที่เราเห็นนะครับ
‎มีเจ้าหน้าที่ตำรวจหลายนายตรงนี้
‎มีสุนัขตำรวจอย่างน้อยหนึ่งตัว
‎มีการตั้งเต็นท์พับสีน้ำเงินสามถึงสี่หลัง
‎มีการปิดเทปกั้นสวนหลังบ้าน
‎ตอนนี้ตรงนั้นดูจะเป็นพื้นที่ ‎ที่ตำรวจให้ความสนใจครับ
‎ยังไม่มีการพูด…
‎ตอนนี้ยังไม่ทราบแน่ชัดว่า ‎แชด เดย์เบลล์อยู่ที่ไหนครับ
‎(ลอรี่: ไงที่รัก)
‎(แชด: ว่าไง)
‎(คุณโอเคไหม)
‎(ไม่ พวกตำรวจกำลังค้น…)
‎(บริเวณบ้านอยู่)
‎(พวกเขาอยู่ในบ้านเหรอ)
‎(เปล่า พวกเขาอยู่ด้านนอก)
‎(กำลังตรวจค้น)
‎(โอเค)
‎(ก็รอดูว่าเดี๋ยวเราจะเจออะไร)
‎(ฉันช่วยอะไรได้บ้างไหม)
‎(ผมไม่ได้รู้สึกร้อนใจอะไร)
‎(ตำรวจเขตฟรีมอนท์)
‎(ไว้ฉันโทรหาใหม่ดีไหม)
‎(อืม…)
‎(ไม่รู้สิ)
‎(ผะ… ผมไม่รู้)
‎(โอเค)
‎(ผมรักคุณนะ ไว้คุยกัน)
‎(โอเคที่รัก ฉันรักคุณ)
‎(โอเค รักนะ โอเคนะ บาย)
‎แชด เดย์เบลล์จับตาดูการค้นหาอย่างใกล้ชิด
‎และสุดท้ายก็ออกไปจากที่พัก ‎ด้วยรถเอสยูวีของตัวเอง
‎พยานที่เราคุยแจ้งว่าแชด เดย์เบลล์ ‎ดูจะขับรถเร็วมาก
‎ผมเห็นรถเขาพุ่งไปตามถนน แล้วไม่กี่วินาทีต่อมา
‎รถที่มีตราตำรวจเปิดไฟกับไซเรน
‎และเหยียบคันเร่งมิดเพื่อจับเขา
‎เอฟบีไอโทรหาผมแล้วบอกว่า
‎"โคลบี้ แชดถูกจับแล้ววันนี้
‎และมีการพบซากศพมนุษย์ในที่ดินของเขาด้วย"
‎ผมแทบจะอกแตกตายตรงนั้น
‎ร่างกายผมเหมือนจะเป็นลมได้ทุกเวลา
‎ผมเลยเริ่มถามเอฟบีไอคนนั้นแนวๆ ว่า
‎"ขนาดโครงกระดูกเล็กไหม ‎เป็นเด็กหรือเป็นวัยรุ่น
‎พอจะรู้ไหม" แต่เธอไม่รู้
‎พวกเขายังไม่ได้ตรวจสอบไปถึงขั้นนั้น
‎จะมีการชันสูตรพลิกศพครับ
‎หลังจากมีการพบศพไม่นาน
‎แชด เดย์เบลล์จึงถูกควบคุมตัว
‎แค่ได้รู้ว่าเจอศพมนุษย์มันก็เลวร้ายมากแล้ว
‎ผมไม่อยากรู้เลยว่าใช่พวกเขาไหม
‎เป็นวันที่สำคัญเลยค่ะ ‎น่าจะสำคัญที่สุดในคดีนี้เลยก็ว่าได้
‎เจ้าหน้าที่ได้ขอหมายค้นบ้านของเดย์เบลล์
‎นำไปสู่การค้นพบ ‎สิ่งที่ตอนนี้ทางตำรวจได้ยืนยันแล้ว
‎ว่าเป็นซากศพมนุษย์สองราย
‎ข้างๆ หลุมก่อไฟและสุสานสัตว์เลี้ยง
‎มีการพบกระดูกและเนื้อเยื่อมนุษย์ที่ไหม้เกรียม
‎เราจะอยู่เกาะติดสถานการณ์ ‎ไปพร้อมกับทยอยศึกษาข้อมูลเหล่านี้
‎เราพยายามหาหนทาง
‎ที่จะหาเหตุผลและป้องกันตัวเอง ‎จากความเจ็บปวดในตอนนั้น
‎แต่ลึกๆ แล้วผมก็รู้แหละว่าเป็นพวกเขา
‎เช้านี้ผมได้รับสายจากเคย์ วู้ดค็อก
‎เธอกลั้นน้ำตาและบอกผมว่าหนึ่งในร่างที่ถูกพบ
‎เป็นของเจเจหลานเธอ
‎และไม่กี่ชั่วโมงให้หลังทางครอบครัวก็ยืนยัน
‎ว่าศพที่สองที่พบเป็นของไทลี่ ไรอัน
‎ร่างของพวกเขาถูกขุดขึ้นมา ‎จากหลุมฝังตื้นๆ ในไอดาโฮ
‎ช่วงเวลาน่าสะเทือนใจในตอนนี้
‎คือการเผชิญความจริง ‎เรื่องสิ่งที่เกิดขึ้นกับเด็กๆ เหล่านี้
‎ผมขอโทษ ขอโทษครับ
‎เราเป็นกำลังใจให้นะคะ
‎เป็นการสำนึกได้ที่เลวร้าย ‎น่าสะพรึง และรู้สึกแย่มากๆ
‎ฉันเคยบอกว่าฉันมั่นใจ ‎ว่าลอรี่ไม่ทำร้ายลูกเธอแน่ ฉันคิดผิด
‎อะไรเนี่ย
‎เด็กสองคนนั้นช่างงดงาม…
‎สวัสดีค่ะ ฉันชื่อไทลี่
‎เปี่ยมพรสวรรค์ เป็นที่รัก และใจกว้าง
‎ว้าย ตายแล้ว
‎พวกเขามีอะไรน่าสนใจให้ค้นหามากมาย
‎- ถ่ายรูปนะ ยิ้มหวาน ‎- ยิ้มหวาน
‎นึกถึงพวกเขาเมื่อไหร่ก็ร้องไห้ทุกที
‎บอกตรงๆ ว่าฉันโมโห
‎คือแบบว่าฉันโมโหที่มันเป็นเรื่องจริง
‎ค่ะ
‎สวัสดีซิ
‎- สวัสดี ‎- ไง เจเจ
‎- ไง โคลบี้
‎ไง โคลบี้
‎ผมแค่คิดถึงเจเจกับไท
‎แบบว่ามันไม่ง่ายเลยที่จะพูดถึงพวกเขา
‎ครับ มันไม่ง่าย
‎ผู้ต้องขังในเรือนจำเขตเมดิสัน
‎สบายดีไหม ลูกแม่
‎ไม่เลยแม่
‎แม่เสียใจจริงๆ
‎แม่เสียใจเหรอ
‎ใช่สิ
‎แม่เสียใจเรื่องผมหรือเสียใจเรื่องน้องๆ
‎น้องชายอายุเจ็ดขวบของผมตาย
‎และน้องสาวผมที่อายุ 16 ก็ตาย
‎เท่าที่ผมเห็นคือแม่ย้ายไป…
‎ลูกเห็นเหรอ
‎ลูกอยู่ตรงนั้นก็เลยเห็น ‎ทุกสิ่งทุกอย่างที่เกิดขึ้นสินะ
‎น่าสนใจดีนี่
‎นี่มันไม่ใช่เรื่องปกติ
‎พวกเขาถูกฆ่านะแม่
‎แล้วที่ผมโทรหาแม่ก็เพราะว่า ‎ผมไม่เข้าใจว่ามันเกิดอะไรขึ้น
‎ผมคิดถึงครอบครัวผม แม่
‎แม่รู้ ลูกรัก แม่ก็เหมือนกัน
‎คิดถึงเหรอ แม่หมายความว่าไง
‎แม่คิดถึงพวกเขาได้ยังไง
‎จะไม่คิดถึงได้ไงล่ะ
‎แม่จะไม่คิดถึงได้ยังไง
‎พวกเขาเป็นลูกของแม่นะ
‎ผู้ปกครองทั้งคู่ถูกตั้งสองข้อหา ‎สมคบคิดไปจนถึงปกปิดหรือทำลายหลักฐาน
‎แต่ยังไม่มีใครถูกตั้งข้อหาฆาตกรรม
‎เกี่ยวกับการตายของแทมมี่หรือการตายของเด็กๆ
‎อัยการรัฐไอดาโฮกล่าวว่าพวกเขาหวัง ‎และเชื่อว่าตำรวจมีหลักฐานเพิ่มเติม
‎ที่ยังไม่มีการเปิดเผย
‎แชด เดย์เบลล์จะปรากฏตัวที่ศาล ‎ในวันพรุ่งนี้ตั้งแต่เวลา 11.00 น.
‎จะมีการถ่ายทอดสดการไต่สวนมูลฟ้อง ‎ของเดย์เบลล์จากไอดาโฮ
‎ตลอดสองวันข้างหน้า
‎นี่เป็นคดีความระหว่าง ‎รัฐไอดาโฮและแชด กาย เดย์เบลล์
‎คุณวู้ด คุณเรียกพยานคนแรกของคุณได้เลย
‎ขอบคุณครับ ทางรัฐขอเรียกเรย์ เอร์โมซีโย
‎เชิญนั่งที่คอกพยานเลยครับ
‎แจ้งชื่อเต็มและอาชีพของคุณ ‎จากนั้นเราก็เริ่มกันได้เลย
‎เรย์ เดนนิส เอร์โมซีโย
‎ผมเป็นเจ้าหน้าที่สายสืบ ‎ของกรมตำรวจเร็กซ์เบิร์กครับ
‎คุณเคยมีโอกาสได้พบกับแชด เดย์เบลล์ไหม
‎เคยครับ
‎ผมได้รับการติดต่อจากกรมตำรวจกิลเบิร์ท
‎ให้ตรวจสอบสวัสดิภาพของเด็กชายอายุเจ็ดขวบ
‎ที่ชื่อโจชัว แจ็คสัน แวลโลว์
‎ตัวผมกับเจ้าหน้าที่โฮป ‎ได้ไปยังที่พักของลอรี่ แวลโลว์
‎เรากลับได้พบกับจำเลย คุณเดย์เบลล์
‎และอเล็กซ์ ค็อกซ์
‎ผมถามคุณเดย์เบลล์ว่า ‎รู้จักกับลอรี่ แวลโลว์ได้อย่างไร
‎และเขาแจ้งว่าเขาเคยพบเธอเพียงไม่กี่ครั้ง ‎ผ่านทางอเล็กซ์ ค็อกซ์
‎คุณถามอะไรเขาบ้าง
‎ผมถามคุณเดย์เบลล์ว่า ‎เขาเจอเจเจครั้งสุดท้ายเมื่อไหร่
‎และเขาบอกว่าเขาเห็นเจเจ ‎ที่อะพาร์ตเมนต์ 107 ในเดือนตุลาคม
‎ผมถามหาเบอร์ของลอรี่ แวลโลว์ ‎จากคุณเดย์เบลล์
‎และเขาบอกว่าเขาไม่มี
‎พอเจ้าหน้าที่โฮปกลับมาตรงจุดที่เราคุยกันอยู่
‎ผมก็ได้ถามคุณเดย์เบลล์อีกครั้ง ‎เรื่องเบอร์ของลอรี่
‎และตอนนั้นเอง ‎เขาก็ให้เบอร์ของลอรี่ แวลโลว์กับผม
‎โอเค คุณได้ถามไหมว่าทำไมก่อนหน้านั้นไม่ให้
‎- ถามครับ ‎- แล้วเขาตอบว่ายังไง
‎เขาบอกว่าเขารู้สึกเหมือนผม ‎กำลังกล่าวหาอะไรเขาสักอย่าง
‎คุณได้เจอกับลอรี่ แวลโลว์ในวันนั้นไหม
‎ผมไม่ได้เจอกับลอรี่ครับ ไม่
‎โอเค แล้วช่วงนั้นคุณยังอยู่กับเจ้าหน้าที่โฮปไหม
‎อยู่ครับ
‎คุณทราบไหมว่าวันนั้น ‎เขาได้เจอลอรี่ แวลโลว์หรือเปล่า
‎เขาเจอครับ
‎สวัสดี ลอรี่ใช่ไหม
‎โอเค งั้น…
‎เจเจอยู่ที่ไหนครับ
‎เขาอยู่กับเพื่อนฉันในแอริโซนาค่ะ
‎เธอชื่อเมลานี่ กิ๊บบ์
‎คุณกิ๊บบ์ ขอเชิญขึ้นมาข้างหน้าครับ
‎นั่งที่เก้าอี้พยานได้เลย
‎คุณกิ๊บบ์ ผมจะให้คุณนึกย้อนไป ‎ในวันที่ 26 พฤศจิกายน ปี 2019
‎คุณได้รับการติดต่ออะไรจากคุณเดย์เบลล์ในวันนั้น
‎ฉันได้รับสายจากแชด เดย์เบลล์ค่ะ ‎เขาใช้มือถือโทรมา
‎เขาพูดว่า "สวัสดี เมลานี่ นี่แชดนะ
‎เดี๋ยวจะมีตำรวจเร็กซ์เบิร์กโทรหาคุณ ‎อย่ารับสาย"
‎เขาบอกฉันว่าตำรวจ ‎อยู่ที่บ้านของลอรี่ แวลโลว์ในเร็กซ์เบิร์ก
‎พวกเขากำลังถามว่าเจเจอยู่ที่ไหน
‎เธอก็เลยจะบอกว่าเจเจอยู่กับฉัน
‎ฉันพูดว่า "เจเจไม่ได้อยู่บ้านเคย์หรอกเหรอ"
‎แล้วคุณเดย์เบลล์ตอบว่ายังไง
‎เขาบอกว่า "ไม่" ค่ะ
‎ในการสนทนานั้นมีการพูดถึงเรื่องอื่นๆ ไหมครับ
‎ฉันถามเขาว่าเขากังวลหรือเปล่า ‎เขาตอบว่า "ใช่"
‎และประมาณกี่โมงที่คุณ ‎ได้รับการติดต่อจากลอรี่ แวลโลว์
‎ฉัน…
‎น่าจะหลังจากนั้นหนึ่งหรือสองชั่วโมง
‎ฉันจำเวลาแน่นอนไม่ได้ค่ะ
‎ฉันอัดเสียงการสนทนานั้นเอาไว้
‎โอเค
‎(แชด: สวัสดีเมลานี่คนสวย)
‎(เมลานี่: ไงคะแชด หวัดดีลอรี่)
‎(กำลังสงสัยเลยว่าพวกเธออยู่ที่ไหนกัน)
‎(เราแค่กำลังสังสรรค์กัน…)
‎(ลอรี่: อือฮึ)
‎(เอิ่ม… ฉันขอถามอะไรเธอหน่อย ‎ถ้าเธอไม่ว่าอะไรน่ะนะ ลอรี่)
‎(น่าจะได้นะ เพื่อนรัก…)
‎(คือฉันสงสัยว่าทำไม ‎เธอถึงบอกตำรวจว่าเขาอยู่กับฉัน)
‎(ฉันแค่ต้องใช้… ต้องมีใครสักคนที่ฉัน)
‎(ฉันจะได้ไม่ต้องบอกตำรวจว่า ‎จริงๆ แล้วเขาอยู่ที่ไหน)
‎(เธอเข้าใจที่ฉันเป็นกังวลใช่ไหม)
‎(ฉันบอกสิ่งที่ฉันรู้สึกกับเธอ)
‎(เพราะฉันรู้ว่าเธอพ้นบาปได้ยาก ‎จากสิ่งที่เธอทำลงไป)
‎(คือ… แทมมี่ตาย)
‎(จากนั้นสามีเธอก็ตาย ‎แล้วก็เรื่องนี้ เรื่องที่เขาหายไป)
‎(สำหรับฉันมันดูจะไม่ใช่แผนการของพระเจ้า)
‎(ฉันเสียใจนะที่เธอรู้สึกแบบนั้น ฉันรักเธอมาก)
‎(ฉันซึ้งใจในสิ่งที่เธอพูด แต่ถ้าเธอรักฉันจริง)
‎(เธอคงไม่บอกตำรวจไปว่าเจเจอยู่กับฉัน)
‎(เพื่อนกันเขาไม่ทำแบบนั้น)
‎(ถ้าเธอรักฉัน เธอต้องนึกถึงสวัสดิภาพของฉันสิ)
‎(นี่ฟังดูไม่ใช่ตัวเธอเลย)
‎(มันเหมือนเธอกำลังถูกคนทรามครอบงำ)
‎(ฉันเสียใจที่เธอเป็นเพื่อนกับคนที่หันหลังให้ฉัน)
‎(สหายของโจเซฟ สมิธหันหลัง…)
‎(ฉันไม่ได้เป็นเพื่อน ‎ฉันไม่ได้เป็นเพื่อนกับคนที่หันหลังให้เธอ)
‎(ก็เธอเป็นเพื่อนกับเดฟ และเห็นได้ชัดว่าเขา…)
‎(อะไรอีกละทีนี้…)
‎(แต่เราสัมผัสได้ว่าเดฟมีอิทธิพลต่อเธอ)
‎(ฉันรู้สึกได้ ใช่แน่ๆ)
‎(เขาดูจะเป็นคนที่ฝังความแคลงใจไว้ในหัวคุณ)
‎(ไม่ ไม่ใช่)
‎(รู้อะไรไหม เดวิดเป็นคนที่มีคุณธรรมมาก)
‎(และเขาก็มีรากฐานความเชื่อที่มั่นคง ‎เท่าที่ฉันรู้จักเขามา)
‎ช่วยแจ้งชื่อด้วยครับ
‎เดวิด เกล วอร์วิค
‎คุณจำคืนวันที่ 22 กันยายน ปี 2019 ได้ไหม
‎ได้ครับ
‎คืนนั้นคุณทำอะไร
‎ผมกำลังอัดพอดแคสต์กับเมลานี่ กิ๊บบ์ ‎และลอรี่ แวลโลว์ครับ
‎ตอนที่คุณอัดพอดแคสต์ เจเจอยู่ด้วยไหม
‎ไม่ครับ
‎คุณได้คุยกับลอรี่เรื่องเจเจไหม
‎คุยครับ
‎เธอบอกว่าเขาทำตัวเป็นซอมบี้แล้วก็ปีนขึ้นไปบนตู้
‎ปีนขึ้นไปบนตู้เย็น ชนรูปพระคริสต์ของเธอร่วง
‎แล้วก็ปีนขึ้นตู้ที่อยู่สูงไปอีก
‎ไปอยู่ระหว่างตู้กับเพดาน
‎โรคออทิสติกของเจเจทำให้เขาพูดย้ำๆ ซ้ำๆ
‎นั่นแหละค่ะประเด็น พอฉันรู้ว่ามันเกิดอะไรขึ้น
‎ฉันก็คิด "ตายละ"
‎ถ้าเจเจได้ยินอะไร
‎หรือพูดอะไรบางอย่างที่ทำให้เขาเจอปัญหา
‎เขาจะกลายเป็นคนผิดทันที
‎ผมขอเจอเขา ‎และเธอบอกแค่ว่าเธอเอาเขาไม่อยู่
‎เธอเลยให้อเล็กซ์มารับไป
‎คืนนั้นคุณได้พบเขาไหม
‎- พบครับ ‎- ตอนไหน
‎ตอนที่อเล็กซ์มาส่งเขาที่บ้านและเอาเขาเข้านอน
‎โอเคครับ
‎เดวิด วอร์วิคจำได้ว่าคราวนั้น
‎เขาเห็นเจเจกับอเล็กซ์ในภาพที่อ่อนโยน
‎เจเจนอนอยู่ในอ้อมแขนเขา
‎หัวของเขาวางอยู่บนไหล่ของอเล็กซ์
‎และเขาดูสงบมาก ‎นั่นเป็นครั้งสุดท้ายที่เดวิดเห็นเขา
‎- สวัสดีซิ ‎- สวัสดี
‎ส่วนตัวฉันเชื่อว่าคืนนั้นที่อเล็กซ์พาเจเจเข้ามา
‎คืนที่พวกเขาอัดพอดแคสต์กัน
‎ฉันเชื่อว่าตอนนั้นเจเจตายแล้ว
‎คุณทำงานให้เอฟบีไอมานานแค่ไหน
‎ประมาณหกปีครับ ผมเป็นนักวิเคราะห์ข่าวกรอง
‎คุณถูกขอให้ตรวจสอบข้อมูลจากอุปกรณ์ใช่ไหม
‎ใช่ครับ มันคือโทรศัพท์
‎แทมมี่ เดย์เบลล์เป็นผู้ใช้โทรศัพท์เครื่องนี้
‎คุณดีน ผมจะให้คุณตรวจสอบ ‎ของกลางของรัฐหมายเลข 31
‎ของกลางหมายเลข 31 จะถูกส่งให้พยานนะครับ
‎รบกวนอ่านข้อความในนั้นให้ฟัง
‎รวมทั้งเวลาที่ระบุและชื่อผู้ส่งข้อความด้วย
‎นี่คือสำเนาข้อความ
‎ที่ถูกส่งหากันระหว่างแชด ‎และแทมมี่ เดย์เบลล์ เมื่อวันที่ 9 กันยายน
‎จากแชด
‎"ช่วงเช้าของผมน่าทึ่งมากเลย
‎ผมรู้สึกว่าควรเผาเศษกิ่งไม้ที่อยู่ข้างหลุมก่อไฟ
‎ก่อนที่พายุจะทำมันเปียกหมด
‎ระหว่างที่เผาผมก็เห็นแรคคูนตัวใหญ่ตรงริมรั้ว
‎ผมก็รีบคว้าปืนขณะที่มันยังเดินอยู่บนกำแพง
‎ผมเข้าไปใกล้พอที่จะยิงนัดเดียวจอด
‎ตอนนี้มันลงไปอยู่ในหลุมฝังสัตว์เลี้ยงแล้ว"
‎"ช่วงเวลาบันเทิง"
‎คุณดีน ยืนยันได้ไหมว่าข้อความเหล่านี้ ‎สะดุดตาคุณในตอนแรก
‎สิ่งที่ทำผมสะดุดคือวันที่ครับ
‎ขณะที่อ่านข้อความนี้
‎ที่แชดอ้างว่าเขาเริ่มจุดไฟ
‎ยิงสังหารสัตว์ขนาดใหญ่ ‎และฝังมันไว้ในที่ดินของเขา
‎ผมเห็นว่ามันถูกส่งหลังจากวันสุดท้าย ‎ที่ไทลี่ ไรอันมีชีวิตหนึ่งวัน
‎ความเป็นจริงที่ถือเป็นเรื่องใหญ่ที่สุดในคดีนี้
‎คือปริมาณเวลา ความมานะ และชั่วโมง ‎การทำงานที่ใช้ในการตามหาเจเจกับไทลี่
‎และจากนั้นก็เห็นได้ว่าพวกเขาถูกฆ่า ‎ภายในเดือนเดียวหลังจากย้ายมาไอดาโฮ
‎และอยู่ในสวนหลังบ้านของแชดเสมอมา
‎คุณเจ้าหน้าที่ คุณมีความเกี่ยวข้องอย่างไร ‎กับการตรวจค้นที่พักของแชด เดย์เบลล์
‎ช่วงนั้นผมเป็นหัวหน้าทีมอาวุโส ‎ของหน่วยตอบสนองต่อวัตถุพยาน
‎ในการตรวจค้นที่ดินสินทรัพย์ ‎ของแชด เดย์เบลล์ครับ
‎ฉะนั้นจากข้อความ
‎เรารู้ว่ามีการพูดคุยถึงสุสานสัตว์เลี้ยง
‎เราสรุปจากการที่เห็นรูปปั้นสุนัข
‎จากนั้นตรงพื้นที่หน้ารูปปั้นสุนัข
‎กลายเป็นว่ามันคือสุสาน
‎ผมคิดว่าส่วนที่ยากสำหรับเรา
‎คือสภาพที่ซากมนุษย์เหล่านี้ถูกพบ
‎มันเป็นซากมนุษย์ที่ถูกเผาไปบางส่วน
‎ขณะที่เราเดินหน้าขุดค้นสถานที่ฝังศพอีกแห่ง
‎เราพบว่ามันมีความยุ่งยากกว่าเล็กน้อย
‎พอเราเอาดินออกไปได้นิดหน่อย
‎ผมก็สังเกตเห็นร่างเด็กเล็ก
‎ในชุดนอนสีแดง
‎เสื้อนอนสีแดง กางเกงนอนสีแดง
‎ภาพที่น่าสะเทือนใจที่สุดจากหลักฐานนี้
‎คือภาพถ่ายของเจเจ แวลโลว์ ‎ที่ได้มาจากไอคลาวด์ของลอรี่
‎ภาพนี้ถูกถ่ายเมื่อวันที่ 22 กันยายน
‎และคุณคงจะเดาได้ว่า ‎ที่นั่นคืออะพาร์ตเมนต์ของลอรี่
‎เจเจนั่งอยู่บนโซฟา สวมชุดนอนสีแดงของเขา
‎เมื่อมองดูใบหน้าเด็กคนนี้ คุณจำเขาได้ไหม
‎จำได้ครับ
‎ผมจำได้ว่านั่นคือโจชัว แวลโลว์
‎ไม่ใช่มนุษย์ด้วยซ้ำ
‎ที่จะปลิดชีวิตลูกสองคนของตัวเอง ‎ลูกที่คุณควรรักและเอาใจใส่
‎และทำสิ่งที่พวกเขาทำ
‎มันทำให้ใจสลาย
‎ในแบบที่เราไม่เคยรู้สึกมาก่อน
‎ในการไต่สวนที่ไวจนน่าตกใจ
‎ลอรี่ แวลโลว์ เดย์เบลล์สละสิทธิ์ไต่สวนมูลฟ้อง
‎เข้าใจว่าจะไม่มีการไต่สวนมูลฟ้อง
‎ตามที่กำหนดไว้ในวันจันทร์และอังคาร
‎มันจะถูกยกเลิกนะ เข้าใจใช่ไหม
‎ถูกต้องค่ะ
‎เช้านี้ทีมกฎหมายที่เป็นตัวแทนลอรี่ แวลโลว์ ‎ผู้ซึ่งได้ฉายาว่า "แม่มหาภัย"
‎ได้แจงความกังวล ‎เกี่ยวกับสมรรถภาพทางจิตของเธอ
‎ตอนนี้ทนายของเธอบอกว่า ‎สภาพจิตเธอไม่ปกติพอที่จะขึ้นศาล
‎ผู้พิพากษาระงับการพิจารณาคดีในขณะนี้
‎แต่ก็ยังไม่สรุปการตัดสินใจ ‎ว่าจะดำเนินการต่อไปหรือไม่
‎แวลโลว์ถูกส่งตัว
‎ไปยังแผนกจิตเวชของกระทรวงสาธารณสุข ‎และสวัสดิการไอดาโฮเป็นเวลา 90 วัน
‎และเมื่อครบกำหนดแล้ว เจ้าหน้าที่จะตัดสินว่า
‎เธอสามารถเข้ารับการพิจารณาคดีได้
‎หรือต้องการการรักษาเพิ่มเติม ‎เพื่อฟื้นฟูสมรรถภาพของเธอ
‎คุณเดย์เบลล์ คุณจะว่ายังไง
‎ไม่รับผิดครับ
‎เราจะลงไว้ว่า "ไม่รับผิด" ในกระทงที่หนึ่งนะ
‎กระทงที่สองล่ะครับ
‎ไม่รับผิดครับ
‎- กระทงที่สามล่ะ ‎- ไม่รับผิดครับ
‎แชด เดย์เบลล์ไม่สารภาพรับผิดในวันนี้ ‎นั่นแปลว่าคดีนี้จะเข้าสู่การพิจารณาคดีต่อไป
‎บอกไม่ถูกเลยว่าผมต้องเผชิญ ‎กับความเจ็บปวดขนาดไหน
‎ชีวิตผมย่ำแย่เพราะการตัดสินใจของแม่
‎เรื่องนั้นแม่ขอโทษจริงๆ นะ
‎แม่ไม่ได้ตั้งใจทำให้ลูกเจ็บปวดเลยแม้แต่นิดเดียว
‎แม่ไม่เคยต้องการแบบนั้น
‎ผมไม่ใช่เหยื่อนะ
‎แม่เสียใจที่ลูก ‎ไม่เข้าใจสถานการณ์อย่างถ่องแท้
‎ดังนั้น…
‎ทำไมน้องผมถึงไม่มีใครปกป้องถ้าไม่ใช่แม่
‎ถ้าแม่ไม่ได้ทำอะไรผิด ทำไมพวกเขาถึงถูกฆ่า
‎แม่ทำทุกอย่างเพื่อปกป้อง ‎มาตลอดชีวิตของพวกเขาแล้ว ลูกเองก็รู้
‎ใช่ แต่ตอนนี้ทั้งชีวิตของน้องหายไปแล้ว
‎พวกเขาถูกฆ่าตาย
‎พวกแม่เข้าใจว่านั่นคือภารกิจทางวิญญาณ
‎ภายใต้พระนามพระเยซูคริสต์
‎แม่รักลูกนะ แต่ลูกไม่รู้เลย
‎ลูกไม่รู้อะไรจริงๆ
‎แม่นั่นแหละไม่รู้
‎แม่ต้องกลับใจไปหาพระเยซูคริสต์ ‎เพื่อให้พระองค์ช่วยแม่
‎สักวันลูกจะรู้
‎อย่างที่แม่บอกอยู่ตอนนี้
‎แล้วลูกจะเข้าใจ
‎คุณเห็นไหมว่ามันบ้าบอแค่ไหน
‎แม่ไม่มีความผิดอะไรเลย แม่ไม่ได้ทำอะไรผิด
‎เราไม่รู้หรอกว่ามันเกิดอะไรขึ้น
‎และเสียใจด้วยที่เราไม่เข้าใจถ่องแท้เอง
‎มันแค่… การฟังแม่พยายามดิ้นพลิกสถานการณ์ ‎มันเหลือจะเชื่อจริงๆ
‎เรามีข่าวด่วนจากไอดาโฮค่ะ
‎คณะลูกขุนเพิ่งสั่งฟ้องผู้เป็นแม่ ‎และสามีของเธอในข้อหาฆาตกรรม
‎ที่คร่าชีวิตลูกสองคนของเธอ
‎เมื่อวานนี้เดย์เบลล์ยังถูกตั้งข้อหา ‎ฆาตกรรมภรรยาที่ล่วงลับของเขา
‎ผู้ซึ่งเสียชีวิตไปสามเดือน ‎ก่อนที่เขาจะแต่งงานกับแวลโลว์
‎ข่าวใหญ่อีกเรื่องของเราในคืนนี้ ‎ลอรี่ เดย์เบลล์ถูกนครฟีนิกซ์ฟ้อง
‎ข้อหาสมคบคิดฆ่าอดีตสามี
‎ตอนนี้คณะลูกขุนเชื่อว่าลอรี่และอเล็กซ์ ‎สมคบคิดกันว่าหนึ่งในพวกเขา
‎จะกระทำการฆ่าผู้อื่นโดยเจตนา
‎ในขณะเดียวกัน ปัจจุบันลอรี่ ‎อยู่ในสถานพยาบาลของรัฐในไอดาโฮ
‎และกำลังเข้ารับการบำบัดฟื้นฟู ‎หลังถูกพบว่าขาดความสามารถ
‎ในการเข้าใจข้อกล่าวหาของตนในไอดาโฮ
‎ฉันอยากใจดีกับเธอที่สุดเท่าที่จะทำได้
‎ฉันไม่เห็นเหตุผลที่จะต้องไปทับถม ‎คนที่เคยทำผิดเลวร้าย
‎ฉันว่าอะไรที่มันจะเกิดมันก็ต้องเกิด
‎เธอเข้าคุกไปแล้ว
‎และฉันคิดว่าเธอจะอยู่ในนั้นไปตลอดชีวิต
‎ความยุติธรรมจะเกิดขึ้นแน่นอน
‎ก่อนจะเกิดเรื่องนี้ ครอบครัวเราสุขสันต์
‎ไม่รู้สิคะ ฉันไม่รู้ว่า ‎มันจะมั่นคงพอที่จะรับเรื่องนี้ได้ไหม
‎ก็คงต้องรอดูกัน
‎เราอยู่ที่อ่าวฮานาเลย์ เกาะคาไว
‎หนึ่งในสถานที่สุดโปรดของบ้านเราครับ
‎เราจะทำพิธีรำลึกให้กับชาลส์ เจเจ และไทลี่
‎และมันเป็นอะไรที่เราอยากทำมานานแล้ว
‎มันเป็นการให้เกียรติและระลึกถึงพวกเขา ‎ซึ่งที่นี่เหมาะสมที่สุด
‎ผมตื้นตันมากที่เรามาทำพิธีกันที่นี่
‎เกาะคาไวเป็นสถานที่เปี่ยมสุข
‎น้องชายและน้องสาวผมชอบมาที่นี่
‎และผมก็จำสิ่งที่พวกเราทำที่นี่ได้
‎ชาลส์ ผมแค่อยาก…
‎ผมแค่อยากขอบคุณที่คุณเป็นพ่อให้กับผม
‎ผมรู้ว่าคุณไม่สมควรต้องมาเจอสิ่งที่เกิดขึ้น
‎แต่ผมคงไม่ได้มีชีวิตแบบที่เป็นอยู่นี้ถ้าไม่มีคุณ
‎เจเจ ฉันบอกไม่ได้ว่าฉันรักนายแค่ไหน
‎นายคือน้องชายตัวน้อยที่ใครๆ ต่างฝันอยากจะมี
‎แล้วฉันก็รักนายมาก
‎ไทลี่ เธอทำให้ฉันได้เป็นพี่ชาย และ…
‎ฉันจะไม่มีวันลืมว่า ‎ฉันรักเธอมากแค่ไหนตั้งแต่แรกเจอ
‎และอยากปกป้องเธอจากทุกสิ่งในชีวิตทันที
‎และ…
‎ฉันรักทุกคนเลย
‎แล้วก็…
‎ขอขอบคุณทุกคน
‎ไม่เป็นไรนะ
‎- ผมรักคุณนะ ‎- ฉันรักคุณ
‎สำหรับฉัน มันเหมือนไม่ใช่ความจริง
‎แต่มันเป็นเรื่องที่ยากมากสำหรับเราทุกคน
‎ที่ผ่านมาตั้งแต่เกิดเรื่อง เรา…
‎โคลบี้กับฉันก็พยายาม ‎ทำให้ชีวิตของไรลี่ย์เป็นปกติที่สุด
‎แน่นอนว่าเราจะบอกเธอถึงสิ่งที่เกิดขึ้น
‎เราแค่ไม่รู้ว่าจะบอกยังไง
‎แต่เธอคุ้นหน้าไทลี่กับเจเจแล้ว
‎เรามีรูปพวกเขาอยู่ทั่วบ้าน
‎ฉันทำผ้าห่มสกรีนรูปถ่ายของพวกเขาให้โคลบี้
‎และมันแขวนอยู่ที่ห้องเล่นของเธอ
‎เธอจะเดินไปที่ผ้าแล้วก็พูดว่า "ไทไท เจเจ"
‎เป้าหมายหลักของเราในตอนนี้
‎คือให้เธอรู้ว่าพวกเขาเป็นใคร ‎เปิดวิดีโอให้เธอดูและพูดชื่อพวกเขาให้เธอได้ยิน
‎และช่วยเธอให้จดจำพวกเขาได้
‎เราต้องอยู่กับสิ่งที่เกิดขึ้นให้ได้
‎แล้วผมจะสนใจที่อะไร ‎จะสนใจที่การตายของพวกเขา
‎หรือสนใจที่ความทรงจำและเชิดชูพวกเขา
‎พวกเขาไม่ได้อยากให้เรานั่งตรอมตรม
‎ใจสลายกับทุกสิ่งเพราะพวกเขาจากไป
‎เจเจ
‎ผมรู้สึกจริงๆ ว่าเคลซี่และไรลี่ย์ ‎จะทำให้ผมผ่านมันไปได้
‎ถ้าผมไม่มีไรลี่ย์หรือภรรยาผม
‎ผมก็คงจะไม่…
‎ผมก็คงตรอมใจตาย
‎มันเหมือนผมมีเป้าหมายที่นอกเหนือจากตัวเอง
‎ที่ผมกลัวที่สุดคือเรื่องของแม่ผม ‎จะกลายเป็นเรื่องของครอบครัวเรา
‎ความเป็นแม่ไม่ได้กำหนดความเป็นไปของสิ่งอื่นๆ
‎เรื่องนั้นผมรู้อยู่แก่ใจ
‎(สาเหตุการเสียชีวิตของไทลี่ ไรอัน ‎เจเจ แวลโลว์ และแทมมี่ เดย์เบลล์)
‎(ยังไม่มีการเผยแพร่สู่สาธารณะ)
‎(ลอรี่ แวลโลว์สามารถขึ้นศาลได้ ‎ในวันที่ 11 เมษายน ปี 2022)
‎(แชด เดย์เบลล์และลอรี่ แวลโลว์ ‎มีกำหนดการพิจารณาคดีร่วมกัน)
‎(ในปี 2023 ที่เขตเอดา รัฐไอดาโฮ)
‎(พนักงานอัยการต้องการให้จำเลย ‎รับโทษประหารทั้งสองคดี)
‎คำบรรยายโดย พฤกษา รุ่งศิริทิพย์